ZAPISNIK


36. sjednice Vijeća Mjesnog odbora Brezovica održane 26. travnja 2024., u sjedištu Mjesnog odbora Brezovica, Brezovička cesta 100, s početkom u 19:00 sati.

NAZOČNI ČLANOVI VIJEĆA: Stjepan Imprić,  Smiljana Svedrović,  Dragan Rajić i Lovro Kreković

NENAZOČNI ČLANOVI  VIJEĆA: Zoran Kornet, Martin Pavić i Katarina Buti

NAZOČAN DJELATNIK GRADSKOG UREDA ZA MJESNU SAMOUPRAVU, PROMET, CIVILNU ZAŠTITU I SIGURNOST: Kamelia Antonia Pelikon

Predsjednik Vijeća Mjesnog odbora Brezovica Stjepan Imprić pozdravlja prisutne, konstatira da je  na sjednici Vijeća prisutno 4 od 7 članova Vijeća te isto može pravovaljano raspravljati i odlučivati.
Prije utvrđivanja dnevnog reda, predsjednik Vijeća otvara raspravu o zapisniku 35. sjednice Vijeća. 
Vijeće je (4“za“) usvojilo zapisnik 35. sjednice Vijeća
Predsjednik Vijeća otvara 36.  sjednicu Vijeća te predlaže sljedeći 

d n e v n i   r e d:

1. M.  B., postavljanje prometnog ogledala i postave prometnog znaka
2. P. g., korištenje prostora
3. Problematika parkiranja Brezovička cesta 100
4. Pitanja, obavijesti i prijedlozi

Vijeće je jednoglasno (4“za“) prihvatilo predloženi dnevni red.

Ad 1). M. B., postavljanje prometnog ogledala i postave prometnog znaka
Predsjednik Vijeća Stjepan Imprić obrazlaže Prijedlog.
Vijeće je jednoglasno (4“za“) donijelo

                Zaključak o prijedlogu da se postavi prometna signalizacija 
                          za  Hudobičku I. odvojak od k.br. 1a do 1e


	    
	1. Vijeće Mjesnog odbora Brezovica zaprimilo je molbu građana da se postavi potrebna prometna signalizacija za  Hudobičku I. odvojak od k.br. 1a do 1e.

2. Vijeće Mjesnog odbora Brezovica predlaže:

· postavu prometnog ogledala na izlasku iz Hudobičkog I. odvojka od k.br. 1a do 1e
· postavu prometnog znaka „slijepa ulica“ 
· postavu prometnog znaka „trokut“

3. Ovaj zaključak dostavlja se Vijeću Gradske četvrti Brezovica na daljnje postupanje.



Ad 2). P. g., korištenje prostora
Predsjednik Vijeća Stjepan Imprić obrazlaže Prijedlog.
Vijeće je jednoglasno (4“za“) donijelo

ZAKLJUČAK
	

1. Vijeće Mjesnog odbora Brezovica razmotrilo je molbu od Udruge PLAVI GRAD, Martićeva ulica 27, Zagreb,  za povremenim korištenjem prostora mjesne samouprave u Brezovičkoj cesti 100., svaki ponedjeljak od 17:00 do 19:00 sati.

2. Vijeće Mjesnog odbora Brezovica odbilo je zahtjev za povremenim korištenjem prostora svaki ponedjeljak od 17:00 do 19:00 sati, jer je navedeni termin zauzet.

3.  Ovaj zaključak dostavlja se Udruzi Plavi grad.

Ad 3). Problematika parkiranja Brezovička cesta 100
Predsjednik Vijeća Stjepan Imprić obrazlaže Prijedlog.
Vijeće je jednoglasno (4“za“) donijelo

                          Zaključak o prijedlogu proširivanja mjesta za parkiranje
                                                     na Brezovičkoj cesti 100


	    
	1. Vijeće Mjesnog odbora Brezovica raspravljalo je o problematici manjka parkirališnih mjesta oko objekta mjesne samouprave na lokaciji Brezovička cesta 100.
 
2. Vijeće Mjesnog odbora Brezovica predlaže da Sektor za promet napravi projekat proširenja parkirališnih mjesta na Brezovičkoj cesti 100.


3. Ovaj zaključak dostavlja se Vijeću Gradske četvrti Brezovica na daljnje postupanje.



Ad 4). Pitanja, obavijesti i prijedlozi
Smiljana Svedrović govori da se Vršak nije pokosio.
Dragan Rajić govori da nisu dobro napravljeni šahtovi u Grančarskoj ulici.

Dovršeno u 20:12 sati.

KLASA: 024-08/24-003/917
URBROJ: 251-13-11-8/003-24-2

Zapisnik vodila
Kamelia Antonia Pelikon

